خاریجی ایشلر باخانی مؤولود چاووش‌اوغلو، زلز‌له سببی ایله سوریه‌دن تۆرکیه‌یه سیغینماچی آخینینین اولدوغو ایله باغلی ادعالارین اساسسیز اولدوغونو بیلدیردی.
مؤولود چاووش‌اوغلو، باشکند آنکارادا لیبی‌نین خاریجی ایشلر باخانی نجلا المنقوش ایله اورتاق مطبوعات کنفرانسی تشکیل ائتدی.
چاووش‌اوغلو، ۶ فوریه‌ده باش وئره‌ن و سوریه‌نی ده ووران قهرمان ماراش مرکزلی زلزله سببی ایله بو اؤلکه‌دن تۆرکیه‌یه سیغینماچی آخینینین باش وئردیگی ادعالارینین حقیقتی عکس ائتدیرمه‌دیگینی بیلدیردی.
چاووش‌اوغلو، خالقی تحریک ائتمک اوچون یانلیش معلوماتلاری یاییماغین یاخشی نیتلی بیر یاناشما اولمادیغینی وورغولایاراق:
«اولوسلارآراسی توپلوما و بیرلشمیش میللتلر تشکیلاتینا سرحد قاپیلارینیدان (سوریه‌یه کؤمک ائتمک اوچون) گئچه‌‌بیله‌جگیینی سؤیله‌دیک. مسئله بوندان عبارتدیر. بؤلوجو ترور هؤرگوتو پ‌کاکا/ی‌پ‌گ‌نین یئرلشدیگی بؤلگه‌لره سرحد قاپیلارینی آچدیغیمیز و یا سوریه‌لی آخینینین اولدوغو دوغرو دئییلدیر» ایفاده‌سینی ایشلتدی.
خاریجی ایشلر باخانی،
«بو قاپیلارین آچیق اولماسی صرف اینسانی یاردیملارین گلمه‌سی اوچوندور. یالان بیلگیلری یایماق یاخشی نیت دئییلدیر'' دئدی.
